CELEX: 32018D1519
Language: el
Date: 2018-10-09 00:00:00
Title: Εκτελεστική απόφαση (ΕΕ) 2018/1519 της Επιτροπής, της 9ης Οκτωβρίου 2018, για την τροποποίηση της εκτελεστικής απόφασης 2014/150/ΕΕ σχετικά με την οργάνωση προσωρινού πειράματος για την πρόβλεψη ορισμένων παρεκκλίσεων για την εμπορία πληθυσμών των φυτικών ειδών σίτου, κριθής, βρώμης και αραβοσίτου σύμφωνα με την οδηγία 66/402/ΕΟΚ του Συμβουλίου [κοινοποιηθείσα υπό τον αριθμό C(2018) 5470] (Κείμενο που παρουσιάζει ενδιαφέρον για τον ΕΟΧ)

12.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 256/65
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1519 ΤΗΣ ΕΠΙΤΡΟΠΉΣ
         της 9ης Οκτωβρίου 2018
         για την τροποποίηση της εκτελεστικής απόφασης 2014/150/ΕΕ σχετικά με την οργάνωση προσωρινού πειράματος για την πρόβλεψη ορισμένων παρεκκλίσεων για την εμπορία πληθυσμών των φυτικών ειδών σίτου, κριθής, βρώμης και αραβοσίτου σύμφωνα με την οδηγία 66/402/ΕΟΚ του Συμβουλίου
         
            
               [κοινοποιηθείσα υπό τον αριθμό C(2018) 5470]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 13α,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση 2014/150/ΕΕ της Επιτροπής (2) προβλέπει την οργάνωση προσωρινού πειράματος, έως τις 31 Δεκεμβρίου 2018, στο οποίο μπορεί να συμμετάσχει οποιοδήποτε κράτος μέλος, με σκοπό να αξιολογηθεί κατά πόσον η παραγωγή, με σκοπό την εμπορία, και η εμπορία, υπό ορισμένες προϋποθέσεις, σπόρων προς σπορά που προέρχονται από πληθυσμούς κατά την έννοια του άρθρου 2 της εν λόγω απόφασης και ανήκουν στα είδη Avena spp., Hordeum spp., Triticum spp. και Zea mays L ενδέχεται να συνιστούν βελτιωμένη εναλλακτική λύση έναντι του αποκλεισμού της εμπορίας σπόρων προς σπορά που δεν συμμορφώνονται με τις απαιτήσεις του άρθρου 2 παράγραφος 1 σημεία Ε, ΣΤ και Ζ της οδηγίας 66/402/ΕΟΚ, αναφορικά με τις πτυχές της ποικιλίας των σπόρων προς σπορά συγκεκριμένων ειδών, και τις απαιτήσεις του άρθρου 3 παράγραφος 1 της ίδιας οδηγίας αναφορικά με τη διάθεσή τους στην αγορά με την επίσημη πιστοποίηση «πιστοποιημένοι σπόροι προς σπορά», «πιστοποιημένοι σπόροι προς σπορά πρώτης αναπαραγωγής» ή «πιστοποιημένοι σπόροι προς σπορά δεύτερης αναπαραγωγής».
                  
               
                     (2)
                  
                  
                     Η αξιολόγηση δεν έχει ακόμη ολοκληρωθεί, καθώς για ορισμένες πτυχές του πειράματος χρειάζεται να συλλεγούν περισσότερες πληροφορίες για μεγαλύτερο χρονικό διάστημα. Ως εκ τούτου, είναι αναγκαίο να παραταθεί η διάρκεια του προσωρινού πειράματος.
                  
               
                     (3)
                  
                  
                     Μέχρι σήμερα έχουν συμμετάσχει στο εν λόγω προσωρινό πείραμα έξι κράτη μέλη. Ενόψει της παράτασης της διάρκειας αυτού του πειράματος, είναι σκόπιμο να δοθεί και σε άλλα κράτη μέλη η δυνατότητα να αρχίσουν να συμμετέχουν, το αργότερο στις 31 Δεκεμβρίου 2019.
                  
               
                     (4)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση 2014/150/ΕΕ τροποποιείται ως εξής:
            
                        α)
                     
                     
                        Στο άρθρο 3 παράγραφος 1, η φράση «ο Ιανουάριος του 2017» αντικαθίσταται από τη φράση «η 31η Δεκεμβρίου 2019»·
                     
                  
                        β)
                     
                     
                        Στο άρθρο 19, η φράση «31 Δεκεμβρίου 2018» αντικαθίσταται από τη φράση «28 Φεβρουαρίου 2021».
                     
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 9 Οκτωβρίου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ 125 της 11.7.1966, σ. 2309/66.
         
            (2)  Εκτελεστική απόφαση 2014/150/ΕΕ της Επιτροπής, της 18ης Μαρτίου 2014, σχετικά με την οργάνωση προσωρινού πειράματος για την πρόβλεψη ορισμένων παρεκκλίσεων για την εμπορία πληθυσμών των φυτικών ειδών σίτου, κριθής, βρώμης και αραβοσίτου σύμφωνα με την οδηγία 66/402/ΕΟΚ του Συμβουλίου (ΕΕ L 82 της 20.3.2014, σ. 29).